इराक में सुरक्षा बलों पर हमले में 17 की मौत  
मध्य और पश्चिमी इराक में सुरक्षा बलों को निशाना बनाकर किए गए हमलों में पांच पुलिसकर्मियों और दो सैनिकों सहित कम से कम 17 लोग मारे गए।
मध्य और पश्चिमी इराक में बुधवार को सुरक्षा बलों को निशाना बनाकर किए गए हमलों में पांच पुलिसकर्मियों और दो सैनिकों सहित कम से कम 17 लोग मारे गए। अधिकारियों ने बताया कि हमलों में करीब 50 लोग घायल भी हुए हैं।  अमेरिकी बल देश छोड़ कर जाने के लिए पूरी तरह तैयार हैं और ऐसे समय पर हुए इन हमलों ने अफगान बलों की क्षमता को लेकर सवाल खड़े कर दिए हैं। बबील प्रांत के मध्य शहर हिल्ला के पूर्व में स्थित मेढ़तिया शहर में उस रेस्तरां के बाहर विस्फोटक से लदी एक कार उड़ा दी गई, जहां अक्सर सुरक्षा बल के सदस्य आते-जाते हैं।  प्रांत के डिप्टी गवर्नर सादिक रसूल अल मोहन्ना ने हमले में मारे गए लोगों की संख्या 13 और घायलों की संख्या 42 बताई है। उन्होंने कहा कि मृतकों में तीन पुलिसकर्मी भी हैं। अन्य लोगों में महिलाएं और बच्चे हैं।